**OBRAZAC**

|  |
| --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** |
| **OBRAĐIVAČ PROPISA** | **Sekretarijat za kulturu, sport, mlade i socijalno staranje** |
| **NAZIV PROPISA** | **Lokalni akcioni plan za mlade u opštini Nikšić za 2025-2026. godinu** |
| **1. Definisanje problema*** **Da li je propis posledica zahtjeva (propisa) na državnom nivou?**
* **Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?**
* **Da li lokalna samouprava može odstupati od odredbi propisa na državnom nivou i u kojoj mjeri?**
* **Da li je riječ o sopstvenim nadležnostima ili prenesenom, odnosno povjerenom poslu lokalne samouprave?**
* **Koje probleme treba da riješi predloženi akt?**
* **Da li problem ima rodnu dimenziju? (ima posebni uticaj na žene)**
* **Koji su uzroci problema?**
* **Koje su posledice problema?**
* **Koji su subjekti oštećeni, na koji način i u kojoj mjeri?(žene-muškarci)**
* **Kako bi problem evoluirao bez promjene propisa (“status quo” opcija)?**
 |
| **Da.** **Zakonski osnov donošenja Lokalnog akcionog plana za mlade za 2025-2026. godinu: Zakon o mladima („Službeni list Crne Gore”, broj br. 25/19 i 27/19) i Strategija za mlade Crne Gore 2023-2027.****Lokalna samouprava ne može odstupiti od odredbi propisa na državnom nivou, već samo može bliže odrediti iste. Obaveza lokalnih samouprava jeste da se vodi definisanim operativnim ciljevima Strategije za mlade 2023-2027.****Riječ je o sopstvenim nadležnostima, odnosno omladinska politika na lokalnom nivou u nadležnosti je Sekretarijata za kulturu, sport, mlade i socijalno staranje koji kreira, sprovodi i prati implementaciju aktivnosti za mlade.****Predloženim aktom teži se rješavanju pitanja koja se odnose na probleme sa kojima se suočavaju mladi u Nikšiću kao i akteri omladinske politike a sve u cilju poboljšanja položaja mladih.****Problem ima rodnu dimenziju, odnosno poseban uticaj na žene, a sa aspekta definisanja aktivnosti, pojedine imaju poseban značaj za žene i rodnu ravnopranost.****Uzroci problema su: nezaposlenost mladih, mali broj mladih u neformalnom obrazovanju, slaba posjećenost kulturnih sadržaja, nizak stepen učešća u procesima kreiranja politika, nedovoljan broj mladih koji se bave volontiranjem i aktivizmom, i sl.****Posledice problema su pasivnost mladih, potreba da napuste grad i nepostojanje koordinisanog pristupa problemima.****Subjekti koji su oštećeni su prije svega mladi, a zatim i institucije koje se bave omladinskom politikom.****U slučaju “status quo” opcije moglo bi doći do usporavanja implementacije planiranih aktivnosti i projekata koji su od značaja za rješavanje problema sa kojima se mladi suočavaju.** |
| **2. Ciljevi*** **Koji ciljevi se postižu predloženim propisom?**
* **Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)**
 |
|  **Predloženim propisom postižu se sljedeći ciljevi: kvalitetno,, pravovremeno i efikasno praćenje lokalne omladinske politike od strane Sekretarijata za kulturu, sport, mlade i socijalno staranje, kontinuiran rad na poboljšanju uslova života u Nikšiću i koordinisan rad sa mladima i za mlade.****Takođe, postižu se operativni ciljevi definisani Strategijom za mlade 2023-2027 koja definiše i rodnu ravnopravnost kao horizontalnu temu.** **Sve aktivnosti uključuju mlade žene, a svi ciljevi su usmjereni i na unapređenje rodne ravnopravnosti.** |
| **3. Opcije*** **Zašto je propis neophodan?**
* **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)**
 |
| **U ovom slučaju, postoji zakonska obaveza donošenja Lokalnog akcionog plana za mlade shodno Zakonu o mladima („Službeni list Crne Gore”, broj br. 25/19 i 27/19).**  **Lokalni akcioni plan za mlade za 2025-2026. godinu donosi se u skladu sa Strategijom za mlade Crne Gore 2023-2027 i prati definisana četiri operativna cilja.****Opcije za ispunjavanje ciljeva i rješavanje problema: konstantna i efektivna komunikacija između subjekata omladinske politike kao i između institucija, lokalne samouprave i mladih; efikasno, pravovremeno i kvalitetno kreiranje i sprovođenje omladinske politike; implementacija planiranih aktivnosti i projekata za mlade.****U svakom segmentu kreiranja i implementacije aktivnosti, neposredno i posredno se može djelovati na unapređenje rodne dimenzije omladinske politike. Horizontalna tema Strategije za mlade 2023-2027 jeste rodna ravnopravnost, dok pojedine planirane aktivnosti diretkno tretiraju pitanje rodne ravnopravnosti.** |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)**
* **Koje troškove ili uštede će primjena propisa izazvati građanima i privredi (naročito malim i srednjim preduzećima)?**
* **Da li pozitivne posljedice donošenja propisa opravdavaju troškove koje će on stvoriti?**
* **Da li se propisom podržava stvaranje novih privrednih subjekata na tržištu i tržišna konkurencija?**
* **Uključiti procjenu administrativnih opterećenja i biznis barijera.**
 |
| **Lokalni akcioni plan za mlade najviše će uticati na mlade u Nikšiću, kako kroz realizaciju aktivnosti od strane institucija, nevladinih organizacija, obrazovnih ustanova tako i kroz uključivanje mladih u sve društvene tokove i realizaciju aktivnosti definisanih u dokumentu. Indirektno će plan uticati na širu zajednicu jer je osnovni cilj donošenja plana upravo poboljšanje uslova života u Nikšiću. Rješenja u propisu direktno utiču i na položaj žena.** **Takođe, rješenja u propisu utiču pozitivno i na same organe lokalne uprave, institucije i organizacije koji se bave omladinskom politikom, zbog strateškog i sitematizovanog pristupa kreiranju i implementaciji omladinske politike.****Primjena propisa ne izaziva troškove ili uštede građanima i privredi.****Ovim propisom se ne podržava stvaranje novih privrednih subjekata na tržištu i tržišna konkurencija, ali se dio aktivnosti odnosi na jačanje kompetencija mladih i njihovo uključivanje u aktivne politike zapošljavanja kao i unapređenje znanja iz oblasti preduzetništva.**  |
| **5. Procjena fiskalnog uticaja*** **Da li propis utiče na visinu prihoda ili troškova lokalne samouprave?**
* **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.**
* **Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?**
* **Da li će se implementacijom propisa ostvariti prihod za lokalne samouprave odnosno za budžet Crne Gore?**
* **Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)**
 |
| **Lokalni akcioni plan za mlade za 2025-2026. godinu ne utiče na visinu prihoda lokalne samouprave. Što se tiče troškova, Budžetom Opštine Nikšić planirana su sredstva za realizaciju ciljeva lokalnog akcionog plana za mlade.** **Obezbjeđena su finansijska sredstava iz budžeta lokalne samouprave, dok se dio sredstava može obezbijediti i putem finansiranja od strane nacionalnih ili međunarodnih donatora.****Budžetom Opštine Nikšić za 2025. godinu su obezbijeđena finansijska sredstva za implementaciju Lokalnog acionog plana za mlade za 2025-2026. godinu, odnosno implementaciju planiranih aktivnosti i projekata (kroz više stavki). Takođe, sredstva su planirana i za 2024. godinu.****Implementacijom propisa se ne ostvaruje prihod za lokalnu samoupravu.****Potencijalni korisnici budžeta za implementaciju Lokalnog akcionog plana za mlade su mladi, obrazovne ustanove, institucije, nevladine organizacije.****Implementacija budžeta ne može biti uzrok neravnopravnosti između muškaraca i žena jer će se u realizaciju ravnopravno uključivati i muškarci i žene.** |
| **6. Konsultacije zainteresovanih strana*** **Naznačiti da li je korišćena eksterna ekspertska podrška i ako da, kako.**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).**
* **Da li su predstavnice ženskih udruženja i ranjivih grupa bile uključene u konsultacije?**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.**
 |
| **Eksterna ekspertska podrška nije korišćena prilikom izrade Lokalnog akcionog plana za mlade za 2025-2026. godinu, ali je za isti bila neophodna saglasnost Ministarstva sporta i mladih, o usaglašenosti sa Strategijom za mlade 2023-2027.****U postupku pripreme Predloga Lokalnog akcionog plana za mlade za 2025-2026. godinu Sekretarijat za kulturu, sport, mlade i socijalno staranje izvršio je konsultacije sa predstavnicima obrazovnih ustanova, lokalnih institucija, nevladinim organizacijama. Za potrebe definisanja aktivnosti i analize stanja, urađeno je istraživanje putem kojeg je anketirano 392 mladih. Na taj način su prikupljeni predlozi aktivnosti, obrađeni i konkretizovani kroz aktivnosti i ciljeve na lokalnom nivou. Sve aktivnosti koje su prihvaćene usklađene su sa operativnim ciljevima Strategije za mlade i odražavaju stvarne potrebe shodno istraživanju.****Predstavnici ranjivih grupa su uključeni u proces kreiranja Lokalnog plana (nevladine organizacije koje se bave pitanjime rodne ravnopravnosti, problemima osoba sa invaliditetom, pripadnika RE populacije). Isti će biti uključeni i u realizaciju plana.** **Tokom Javne rasprave predloga i sugestija za izradu Lokalnog akcionog plana za mlade za 2025-2026. godinu je bilo a većina je prihvaćena jer su bili konkretni i usklađeni sa postojećim aktivnostima i postavljenim ciljevima. Dostavljene sugestije odnosile su se uglavnom na participaciju mladih i realizaciju projekta sa ciljem uvođenja novih mehanizama učešća.**  |
| **7. Monitoring i evaluacija*** **Koje su potencijalne prepreke za implementaciju propisa?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| **Potencijalnu prepreku za implementaciju Lokalnog akcionog plana za mlade može predstavljati nemotivisanost i nizak stepen uključenosti relevantnih aktera u implementaciju aktivnosti, kao i nedostatak sredstava.****Da bi se ispunili ciljevi, tokom primjene propisa će se aktivno ostvarivati saradnja sa svim relevantnim institucijama i organizacijama i vršiće se redovne konsultacije.** **Za svaku pojedinačnu aktivnost koja je planirana definisani su i indikatori a na osnovu njih mjeriće se i ispunjenje ciljeva. Ovi indikatori dati su u samom propisu i biće praćeni tokom implemntacije Plana.****Za sprovođenje monitoringa i evaluacije primjene Lokalnog akcionog plana za mlade biće zadužen Sekretarijat za kulturu, sport, mlade i socijalno staranje. Shodno Zakonu o mladima, sačiniće se Izvještaj o realizaciji LAP za svaku godinu pojedinačno i dostaviti Ministarstvu sporta i mladih do 15.februara naredne godine.** |

**Datum i mjesto STARJEŠINA**

Nikšić, 04..decembar 2024. godine Dejan Ivanović, s.r.